ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
ہندوستان نے آئی ایم او کے اسٹریٹجک منصوبے میں ڈیجیٹائزیشن کو شامل کرنے کے متحدہ عرب امارات  کی تجویز کی حمایت کی
سبھی آئی ایم او کنونشنز کے تحت ضروری تمام شپ سرٹیفیکیشن اور کمرشیئل دستاویزات کا ڈیجیٹائزکرنا
ہندوستان میری ٹائم سنگل ونڈو سسٹم کو اپنانے کی حمایت کرتا ہے: ایم او پی ایس ڈبلیو وزارت کے سکریٹری ڈاکٹر سنجیو رنجن
بندرگاہوں، جہاز رانی اور آبی گزرگاہوں کی وزارت کے سکریٹری،ڈاکٹر سنجیو رنجن نے لندن میں منعقدہ انٹرنیشنل میری ٹائم آرگنائزیشن  کی کونسل کے 128ویں اجلاس سے خطاب کیا۔ انہوں نے کہا، ’’ ہندوستان آئندہ حکمت عملی منصوبہ میں ڈیجیٹائزیشن کے حصے کو شامل کرنے کے ساتھ ساتھ ڈیجیٹائزیشن پہل کے ایک حصے کے تحت ایک میری ٹائم سنگل ونڈو سسٹم کو اپنانے سے متعلق یو اے ای  کی تجویز کی حمایت کرتا ہے، کیونکہ یہ سمندری صنعت میں آنے والی ریگولیٹری رکاوٹوں کو حل کرنے میں مدد کرے گا۔ڈیجی ٹائزیشن کے لیے مقررہ وقت پر کارروائی منصوبہ ، آئی ایم او کے اس اسٹریٹجک ہدایات کا حصہ ہونا چاہیے۔
ڈاکٹر سنجیو رنجن نے سی او پی-27 میں ہندوستان کے دیئے گئے اس بیان پر زور دیا کہ انسانیت کے لیے محفوظ کرہ ارض کی طرف سفر، ہمارے رہنما اصولوں کے طور پر ماحولیاتی انصاف کے ساتھ حصہ داری کے ساتھ کیے جانے والا اجتماعی سفر ہے۔ انہوں نے آگے ہندوستان کے اس موقف کو بھی سامنے رکھا کہ کاربن اخراج کو کم کرنے اور اس کے لئے فنڈنگ کو ایک الگ اسٹریٹجک سمت کے طور پر شامل کیا جاسکتا ہے، جس میں عام لیکن الگ الگ ذمہ داریوں اور متعلقہ صلاحیتوں  کے اصولوں کو آگے بڑھنے کی بنیاد کے طور پر شامل کیا جاسکتا ہے۔
’کوئی بھی پیچھے نہیں چھوٹنا چاہئے‘ کے تصور سمیت ’ صلاحیت سازی دہائی 2030-2021 ‘ حکمت عملی پر ہندوستان، متحدہ عرب امارات کی تجویز کی تعریف کرتا ہے۔ہندوستان نے اس کا ذکر کیا ہے کہ موجودہ اسٹریٹجک پلان کے تحت 8 اسٹریٹجک ہدایات کے مقاصد کے تحت یہ حصہ جامع طور سے شامل نہیں ہوتا ہے۔ اسے دیکھتے ہوئے ہندوستان ترقی پذیر ممالک کی مدد کے لیے تکنیکی تعاون کمیٹی کے کام کے ذریعے آئی ایم او کے پاس دستیاب مالی اور تکنیکی وسائل کے مؤثر استعمال کے لیے اس پہلو کو اہم سمجھتا ہے۔
آئی ایم او سکیورٹی ، ماحولیاتی تحفظ کو فروغ دینے اور سائبر سیکورٹی کے خطرات کے بندوبست کو یقینی بنانے کے لیے کام کر رہا ہے، جس سے شپنگ ڈیجیٹل انقلاب کو اپنا سکے۔ اس سے متعلقہ فریقوں یعنی شپنگ، بندرگاہ اور لاجسٹکس کے درمیان تعاون شپنگ کی ڈیجی ٹائزیشن کو آپریٹ کرنے کے لئے اہم ہوگا۔ یہ اس کی کارکردگی اور پائیداری میں اضافہ کرے گا، جس سے کاروبار میں آسانی اور معاشی خوشحالی کو فروغ ملے گا۔
صحت اور خاندانی بہبود کی وزارت
وزیراعظم نریندر مودی کل ہونے والی صحت اور خاندانی بہبود کی مرکزی وزارت کے بجٹ کے بعد ویبنار کا افتتاح کریں گے
ممتاز مقررین اور ماہرین نیز پرائیویٹ سیکٹر کے کلیدی شراکت دار آیوشمان بھارت ڈیجیٹل مشن، ای- سنجیونی اور ٹیلی مینٹل ہیلتھ سے متعلق انٹر ایکٹو اجلاس میں شامل ہوں گے
وزیراعظم جناب نریندر مودی کل صبح 10 بجے ہونے والی صحت اور خاندانی بہبود کی مرکزی وزارت کے مرکزی بجٹ اجلاس کے بعد کے ویبنار کا افتتاح کریں گے۔آیوشمان بھارت ڈیجیٹل مشن، ای – سنجیونی اور ٹیلی مینٹل صحت پروگرام کے موضوعات پر تین اجلاس منعقد ہوں گے۔ یہ اجلاس صبح 10 بج کر 45 منٹ سے سہ پہر ایک بج کر 50 منٹ تک منعقد ہوں گے۔
اس ویبنار کا مقصد صحت کے شعبے میں حکومت کے مختلف اقدامات کو آگے لے جانے میں شراکت داروں کو شامل کرنا ہے۔ وزیراعظم کا خطاب بجٹ کے بعد کے ویبنار کے لئے ایک صحیح سمت طے کرے گا۔ ویبنار میں ممتاز مقررین اور صحت وخاندانی بہبود کی وزارت، نیتی آیوگ ، صنعتی فورم، اسٹارٹ اپس، اکیڈمیوں کے ساتھ ساتھ شراکت داروں کے ساتھ انٹر ایکٹو اجلاس کے ساتھ پینل مذاکرات بھی ہوں گے۔ اختتامی اجلاس کی مشترکہ صدارت صحت اور خاندانی بہبود کے مرکزی وزیر ڈاکٹر منسکھ مانڈویا اور آیوش کے مرکزی وزیر جناب سربانند سونو وال کریں گے۔
ویبنار میں حسب ذیل تین موضوعات پر بریک آؤٹ اجلاس ہوں گے۔
- آیوشمان بھارت ڈیجیٹل مشن : نیتی آیوگ کے ممبر ڈاکٹر وی کے پال اجلاس کی نظامت کریں گے۔ اس کے بعد این ایچ اے کے ایڈیشنل سی ای او ڈاکٹر پروین گیدام، یشودا اسپتال کی محترمہ اوپاسنا اروڑا، نارائن ہیلتھ کی چیئر مین ڈاکٹر دیوی شیٹی، میٹرو پولس لیب کی ایم ڈی محترمہ امیرا شاہ، این اے ٹی ہیلتھ کے صدر ڈاکٹر ہرش مہاجن اور سی آئی آئی کے جناب راجیو واسو دیون کی جانب پرزنٹیش پیش کیا جائے گا۔ اجلاس میں آیور وید پر بھی روشنی ڈالی جائے گی۔
- نیشنل ٹیلی میڈیسن اقدامات اور ای- سنجیونی : پی ایچ ایف آئی کے صدر پروفیسر کے سری ناتھ ریڈی اس اجلاس کی نظامت کریں گے۔ جب کہ ایم او ایچ ایف ڈبلیو کے جوائنٹ سکریٹری جناب لو اگروال ای- سنجیونی پر ایک پرزنٹیشن دیں گے۔ این ایچ ایم کرناٹک کے ایم ڈی ڈاکٹر ارون دھتی چندر شیکھر، اپولو اسپتال کی جوائنٹ ایم ڈی محترمہ سنگیتا ریڈی ، ٹا ٹا میڈیکل اور ڈائگنوسٹکس کے سی ای او جناب گریش کرنا مورتی ، ٹیلی ہیلتھ اسٹینڈرڈس، بی آئی ایس سے متعلق کمیٹی کے چیئر مین ڈاکٹر اشونی گوئل اجلاس میں شرکت کریں گے۔
- ٹیلی مینٹل ہیلتھ پروگرام: این آئی ایم ایچ اے این ایس کے ڈائریکٹر ڈاکٹر پرتیما مورتی اس اجلاس کی نظامت کریں گے اور افتتاحی اجلاس سے خطاب کریں گے۔ این ایچ ایم، ایم او ایچ ایف ڈبلیو کے اے ایس اور ایم ڈی جناب وکاس شیل اس موضوع پر ایک مختصر پرزنٹیشن دیں گے۔ اس اجلاس میں جو اہم شخصیات شرکت کریں گی ان میں ویسٹر آسٹریلیا کی یونیورسٹی کے سائیکیٹری کے کلینکل پروفیسر ڈاکٹر موہن اساک، امریکہ / گوا ، سنگت عالمی صحت میں محقق ڈاکٹر آننت بھان، پی ایچ ایف آئی کے نائب صدر ڈاکٹر پریتی کمار، آئی آئی ٹی بینگلور کے پروفیسر ڈاکٹر ٹی کے سری کانت اور این آئی ایم ایچ اے این ایس کے ڈاکٹر کشور کمار شامل ہیں۔
اجلاس کی منصوبہ بندی اس ڈھنگ سے کی گئی ہیں، جس سے شراکت داروں کو طویل مذاکراہ کرنے کے لئے اجازت مل سکے۔ اس کا مقصد اعلانات کو برو قت نافذ کرنے کے لئے ایک مثبت طریقہ کار کو وضع کرنا ہے۔ وزیراعظم جناب نریندر مودی کا خطاب ڈی ڈی نیوز پر براہ راست نشر کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-1979
(Visitor Counter : 118
صحت اور خاندانی بہبود کی وزارت
کووڈ-19 سے متعلق تازہ ترین نکات
نئی دہلی، 21 ؍مئی، 2020،میڈیا کے ایک سیکشن میں حکومت کے کچھ فیصلوں کے سلسلے میں رپورٹیں آئی ہیں، جن کا تعلق لاک ڈاؤن کے نفاذ اور کووڈ-19 کے انتظامات کے سلسلے میں ردعمل سے ہے۔
لاک ڈاؤن کی مدت کو مفید طور پر ملک میں صحتی بنیادی ڈھانچے کی حالت بہتر بنانےکےلئے استعمال کیاگیا ہے۔ تا حال 45299افراد شفایاب ہو چکے ہیں اور صحت بحالی کی فیصد 40.32فیصد تک پہنچ گئی ہے۔ 21؍مئی 2020 تک 2615920نمونوں کی جانچ کی جا چکی ہے اور 103532نمونوں کو گزشتہ 24گھنٹوں کے دوران 555 ٹیسٹنگ تجربہ گاہوں ، میں پرکھا جا چکا ہے۔ طبی تحقیق کی بھارتی کونسل نئی دلی، صحت اور کنبہ بہبود کی وزارت، حکومت ہند اور امراض کی روک تھام کے قومی مرکز کے اشتراک سے ریاستی صحتی محکموں اور ڈبلیو ایچ او سمیت کلیدی شراکت داروں کے ساتھ مل کر کام کر رہی ہے اور بھارت کمیونٹی پر مبنی سیرو سروے انجام دے رہا ہے تاکہ بھارتی آبادی میں ایس اے آر ایس-سی او وی-2 کے لاحق ہونے کا تخمینہ لگایا جا سکے۔
مرکزی اور ریاستی حکومتوں کی مجموعی کوششوں کے نتیجے میں 3027کلی طور پر وقف کووڈ اسپتال اور کووڈ ہیلتھ مراکز، 650930کووڈنگہداشت مراکز کے شانہ بہ شانہ شناخت کئے جا چکے ہیں۔ اس کے علاوہ 2.81لاکھ سے زائد الگ تھلگ بستر، 31250لاکھ آئی سی یو بستر اور 11387آکسیجن سپورٹ کے حامل بستر پہلے ہی کووڈ اسپتالوں اور کووڈ ہیلتھ مراکز میں شناخت کئے جا چکے ہیں۔
صحت اور کنبہ بہبود، سائنس اور ٹیکنالوجی اور ارضیاتی سائنسز کے وزیر ڈاکٹر ہرش وردھن کی رہنمائی میں ملک کی سائنٹفک برادری کو سرگرم بنانے کےلئے عمدہ تال میل پر مبنی ایک طریقہ کار اپنایا گیاہے۔ یہ سائنس داں حضرات 24گھنٹے نئے ٹیسٹنگ کٹ، تحفظاتی سازوسامان، آلات تنفس وغیرہ بنانے میں مصروف ہیں۔ اس طریقہ کار کے تحت ایک مشترکہ پلیٹ فارم فراہم ہوا ہے، جہاں بہترین طریقہ ہائے کار ایک دوسرے کے ساتھ شیئر کئے جا سکتے ہیں اور ضرورت پر مبنی اختراعات کےلئے کام کاج میں اشتراک کیاجا سکتا ہے۔
۔۔۔۔۔۔۔۔۔۔۔
م ن۔ک ا۔
U- 2702
(Visitor Counter : 125
وزارت دفاع
پروگرام سے قبل مختصر سابرمتی ریور فرنٹ لائیو ڈیمو-ڈی ای ایف ایکسپو 22
ڈی ای ایف ایکسپو 2022وزارت دفاع ، حکومت ہند کا ایک اہم پروگرام اور اپنی نوعیت کا سب سے بڑا انعقاد 18 سے 22 اکتوبر 2022 تک احمد آباد اور گاندھی نگر گجرات کے جڑواں شہروں میں کیا جارہا ہے۔ڈی ای ایف ایکسپو کا 12واں ایڈیشن عزت مآب وزیر اعظم جناب نریندر مودی کے آتم نر بھرتا کال کے عین مطابق ہندوستانی کمپنیوں کے لئے خاص طور سے دفاع کے شعبے میں نئی ٹیکنالوجی اور حل کو لانے کا ایک ہدف ہے۔
ڈی ای ایف ایکسپو 2022 کی تھیم’پاتھ ٹو پرائیڈ‘ہے۔ ڈی ای ایف ایکسپو 2022 میں شرکاء کو اپنے آلات اور پلیٹ فارموں کی نمائش کرنے کا موقع ملے گا اور کاروباری شراکت داری بنانے کے لئے ہندوستانی دفاعی صنعت کی توسیع کی طاقت اور اہلیتوں کا پتہ لگانے میں مدد ملے گی۔
ڈی ای ایف ایکسپو کے حصے کے طورپر فوج ، بحریہ، ہوائی فوج، ساحلی گارڈ اور ڈی آر ڈی او کے ذریعے لائیو مظاہرہ ، بری فوج ، بحری فوج اور ہوائی عمل کی نمائش اور کارروائی سسٹم شام کو 16:45بجے سے 18اکتوبر سے 22اکتوبر تک سابرمتی ریور فرنٹ پر منعقد کئے جائیں گے۔ مشترکہ لائیو مظاہرے میں کمبیٹ فری فال ، ہیلو سے بوٹ میں پھسلنا، ہائی اسپیڈ بوٹ رن اور دشمن چوکی کو تباہ کرنا شامل کرنا ہوگا۔
صحت اور خاندانی بہبود کی وزارت
کووڈ-19 اپ ڈیٹ
نئی دلّی 19 فروری، 2022/
ملک گیر ٹیکہ کاری مہم کے تحت اب تک 175.03 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 2,53,739 ہے
فی الحال زیر علاج مریضوں کی شرح 0.59 فیصد ہے
شفایابی کی شرح فی الحال98.21 فیصد ہے
گذشتہ 24 گھنٹوں کے دوران 60,298 مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر 4,20,37,536 ہوگئی ہے
گزشتہ 24 گھنٹے میں 22,270 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
اب تک مجموعی طور پر 75.81 کروڑ ٹیسٹ کئے جاچکے ہیں؛ گذشتہ 24 گھنٹوں میں 12,35,471 ٹیسٹ کئے گئے
وزیراعظم کا دفتر
وزیراعظم نریندر مودی نے ہماچل پردیش کے سابق وزیراعلی جناب ویر بھدرسنگھ جی کی رحلت پر تعزیت کا اظہار کیا
وزیراعظم نریندر مودی نے ہماچل پردیش کے سابق وزیراعلی جناب ویر بھدر سنگھ کے انتقال پر گہرے صدمے اور دکھ کااظہار کیا ہے۔
وزیراعظم نے ایک ٹوئٹ میں کہا ‘‘جناب ویر بھدر سنگھ جی بحیثیت منتظم اور قانون سازیہ کی حیثیت سے اچھا تجربہ رکھتے تھے ۔ انہوں نے ہماچل پردیش میں ایک کلیدی کردار ادا کیا اور ریاست کے عوام کی بے لوث خدمت کی۔ ان کے انتقال پر بے حد افسوس ہے۔ ان کے اہل خانہ اور ان کے چاہنے والوں کے لئے میری دلی تعزیت، اوم شانتی’’۔
الیکٹرانکس اور اطلاعات تکنالوجی کی وزارت
جناب سنجے دھوترے نے آئی ٹی خدمات کی صورتحال کا جائزہ لیا
75 ملین افراد نے آروگیہ سیتو ایپ پہلے ہی ڈاؤن لوڈ کرلیا ہے
نئی دہلی،24اپریل2020، الیکٹرانکس اور اطلاعاتی ٹیکنالوجی، مواصلات اور ایچ آر ڈی کے وزیر مملکت جناب سنجے دھوترے نے الیکٹرانکس اور اطلاعاتی ٹیکنالوجی کے مختلف محکموں اور اداروں کی طرف سے کووڈ-19 کے لاک ڈاؤن کے دوران کیے گئے اقدامات کے بارے میں آج ایک ویڈیو کانفرنس کے ذریعے جائزہ لیا۔ وزیر موصوف نے کیے گئے مختلف اقدامات پر اطمینان کا اظہار کیا اور محکموں پر زور دیا کہ وہ سماجی فاصلہ بر قرار رکھنے کے تمام ضابطوں کی پابندی کرتے ہوئے قوم کی خدمت میں زیادہ سے زیادہ کام کریں۔
جناب سنجے دھوترے کو بتایا گیا کہ کہ 75 ملین لوگ ا پنے موبائل فونوں میں آروگیہ سیتو ایپ پہلے ہی ڈاؤن لوڈ کرچکے ہیں۔ انھوں نے اس ایپ کو کووڈ-19 کے خلاف لڑائی میں سب سے اہم ہتھیار قرار دیا اور عالمی بیماری کے دوران عام لوگوں کے لیے اسےلایف لائن قرار دیا۔ انھوں نے افسران سے کہا کہ وہ اس ایپ کو مقبول بنانے کی ہر ممکن کوشش کریں۔
جناب سنجے دھوترےاطلاعاتی ٹیکنالوجی  اور آئی ٹی سے متعلق خدمات کے سیکٹروں پر گہری نظر رکھے ہوئے ہیں۔ اور انھوں نے لاک ڈاؤن کے بعد ان سیکٹروں کو رفتہ رفتہ کھولنے کے بارے میں اہم افسروں کے ساتھ تفصیل تبادلہ خیال کیا ہے۔ انھوں نے افسران اور ساجھے داروں پر زور دیا کہ وہ آئی ٹی حل اور خدمات اس طور پر انجام دیں جس سے بے مثال بحران کے دوران عام لوگوں کو فائدہ پہنچے۔ انھوں نے آئی ٹی کے اہم رول پر زور دیا کہ یہ ملک میں ہر سیکٹر کے لیے ریڑھ کی ہڈی کی حیثیت رکھتا ہے۔ انھوں نے امید ظاہر کی کہ بحران کے اس دور میں بھارت سرکار وزیر اعظم جناب نریندر مودی کی انقلابی قیادت کےتحت انتھک کام کرے گی۔ انھوں نے مزید کہا کہ انسان کی خدمت کے لیے ہمیں یہ جو تاریخی موقع ملا ہے اس کا پورا پورا فائدہ اٹھایا جانا چاہیے اور عام لوگوں تک رلیف پہنچانے کے لیے ہر ممکن کوشش کی جانے چاہیے۔
پورے ملک میں سی ایس سیز کے زبردست نیٹ ورک کو اجاگر کرتے ہوئے وزیر موصوف نے کہا کہ اس نیٹ ورک کی کوششیں ٹیلی میڈیسن خدمات فراہم کرنے کے لیے خاص طور پر بحران کے اس زمانے میں ملک کے دور دراز کے حصوں کو فراہم کرنے میں استعمال کی جانی چاہیے۔ اس سے لوگوں کو وہ راحت نصیب ہوگی جس کی انھیں بہت زیادہ ضرورت ہے۔ اور جو اس لاک ڈاؤن کے دوران میڈیکل خدمات تک رسائی حاصل کرنے میں مشکل محسوس کر رہے ہیں۔
سماجی انصاف اور تفویض اختیارات کی وزارت
دیگرپسماندہ طبقات  کے لئے ریزرویشن
سماجی انصاف اورتفویض اختیارات کے وزیرمملکت محترمہ پرتما بھومی نے آج راجیہ سبھا میں ایک تحریری جواب میں بتایاکہ محکمے کے پاس دستیاب تفصیلات کے مطابق :
- حسب ذیل ریاستوں نے دیگرپسماندہ طبقات اوبی سیز کو 27فیصد ریزرویشن فراہم کیاہے ۔ آسام ، دہلی کا قومی راجدھانی خطہ ، گوا ، گجرات ، ہریانہ  اڈیشہ ، اترپردیش ، چنڈی گڑھ ، دمن اوردیو
- حسب ذیل ریاستوں نے اوبی سیز کو 27فیصد سے زیادہ ریزرویشن دیاہے :آندھرپردیش  بہار ، کرناٹک  کیرالہ  ، تمل ناڈو ، انڈمان ونکوبار  پڈوچیر 
- حسب ذیل ریاستوں نے اوبی سیز کو 27فیصد سے کم ریزرویشن دیا ہے :چھتیس گڑھ  ، ہماچل پردیش  جھارکھنڈ  ، مدھیہ پردیش  ، منی پوری  ، پنجاب ، راجستھان  ، سکم  اتراکھنڈ  مغربی بنگال  ، دادرا اورناگرحویلی  ،
- حسب ذیل ریاستوں میں او بی سیز کو کوئی ریزرویشن نہیں دیاگیاہے :اروناچل پردیش ، میگھالیہ ، میزورم ، ناگالینڈ ، تریپورہ اورلکشدیپ
ریاست /مرکزکے زیرانتظام علاقے میں ریزرویشن پالیسی سرکاری نوکریوں میں ریزرویشن پالیسیوں کا فیصلہ اور متعلقہ حکومتوں کی جانب سے نفاذ ریاست /مرکز کے زیرانتظام علاقے کے شہریوں کے مفادات کو سامنے رکھ کرکیاجاتاہے ۔ مرکزی حکومت کا ریاستی سرکارکی ریزرویشن پالیسی کے بارے میں فیصلہ کرنے میں کوئی رول نہیں ہے ۔
نائب صدر جمہوریہ ہند کا سکریٹریٹ
نائب صدر جمہوریہ نے کرسمس کے موقع پر لوگوں کو مبارکباد دی
نائب صدر جمہوریہ جناب جگدیپ دھن کھڑ نے کرسمس کے موقع پر لوگوں کو مبارکباد دی۔ ان کے پیغام کا مکمل متن اس طرح ہے:
’’میں کرسمس کے مقدس موقع پر سب کو دلی مبارکباد اور نیک خواہشات پیش کرتا ہوں۔
عیسیٰ مسیح نے ہمیں محبت ، ہمدردی اور رحم کا راستہ دکھایا ہے، جو ہماری زندگی کو نیک بناتا ہے ، سماج میں خیرسگالی اور رواداری لاتا ہے، جو آخرش دنیا میں دائمی امن کی طرف لے جاسکتا ہے۔
جیسا کہ ہم کرسمس کو مسرت اور تقدس کے ساتھ مناتے ہیں۔ آیئے ہم ایک شمولیاتی ، روادار اور پُر امن سماج کی تعمیر کے لئے کوشش کریں۔‘‘
وزارت اطلاعات ونشریات
اِفّی-53 میں بھوتیا نان فیچر فلم پاتال ٹی کی نمائش
پاتال ٹی انسان بنام فطرت کی کہانی ہے: مکند نارائن، پروڈیوسر اور ہدایت کار
پانی کو ماحولیاتی گفتگو پر زور دینے کے لیے پاتال ٹی میں استعارے کے طور پر استعمال کیا گیا ہے: سنتوش سنگھ، شریک ہدایت کار
#IFFIWood، 27 نومبر 2022
گوا میں53 ویں انٹرنیشنل فلم فیسٹیول آف انڈیا میں 'اِفّی ٹیبل ٹاکس' سیشن سے خطاب کرتے ہوئے فلم پاتال ٹی کے پروڈیوسر اور ہدایت کار مکند نارائن نے کہا کہ"پاتال ٹی انسان بمقابلہ فطرت اور ماحولیاتی دباؤ کی کہانی ہے جو فطرت کو ختم کر رہے ہیں۔" انھوں نے مزید کہا کہ یہ فلم لوک کہانیوں کے متمول ورثے کے گرد گھومتی ہے جو ہمارے ملک میں نسلوں میں زبانی طور پر منتقل کیا جارہا ہے اور یہ ایک بچے کی بالغ ذہنی کی کہانی ہے۔
مکند نارائن نے کہا کہ پاتال ٹی نے بھوتیا جیسی دیسی زبانوں کے چیلنجوں کو بھی اجاگر کیا ہے جو مختلف معاشرتی طاقتوں کی وجہ سے خطرے سے دوچار اور غائب ہوتی جارہی ہیں۔
فلم کے بارے میں مزید بتاتے ہوئے شریک ہدایت کار سنتوش سنگھ نے کہا کہ یہ فلم بھوتیا قبائل پر مبنی ہے۔ ڈائریکٹر نے کہا کہ "ہم نے ماحولیاتی گفتگو کے لیے ایک استعارہ کے طور پر پانی کا استعمال کیا ہے"۔ سنتوش سنگھ نے مزید کہا کہ نسلدر نسل، زبانی طور پر منتقل ہونے والی لوک داستانیں بچے کے مرکزی کردار کو مقدس پانی کی تلاش کے دوران زندگی، موت اور اس کے دیگر نقطہ نظر کے موضوعات کو سمجھنے میں مدد کرتی ہیں۔ لوک کہانیوں کو معاشرے کا ڈسکورس قرار دیتے ہوئے انھوں نے ان کی اہمیت پر زور دیا اور کہا کہ وہ ہماری ثقافت کی جڑوں کی بصیرت فراہم کرتی ہیں۔
مکند نارائن نے پروڈکشن کے عمل کے بارے میں کہا ''ہم پاتال ٹی کے ذریعے بھوتیا قبائل کی کہانی سنانا چاہتے تھے، حالانکہ بجٹ آزاد پروڈیوسروں کے لیے رکاوٹ تھا۔ بالی ووڈ کے بہت سے لوگوں نے پوسٹ پروڈکشن میں ہماری مدد کی جن میں رسول پوکٹی بھی شامل ہیں۔ ہم ان سب کے شکر گزار ہیں۔"
بھارتی زبان کی فلموں کے مستقبل کے بارے میں بات کرتے ہوئے سنتوش سنگھ نے یہ بھی کہا کہ ہم ایک ایسے دور میں داخل ہو رہے ہیں جہاں 'لوکل' 'نیا گلوبل' بن گیا ہے۔ شریک ہدایت کار نے مزید کہا: "آج بھارت کی علاقائی فلمیں دنیا کو فتح کر رہی ہیں، چاہے وہ کنتارا ہو، واگرو ہو یا فریم۔ لوکل ہی اب نیا گلوبل ہے، کیونکہ لوگ کرداروں سے خود کو جوڑنے کے قابل ہیں۔"
فلم کے بارے میں
ہدایت کار: مکند نارائن اور سنتوش سنگھ
پروڈیوسر: مکند نارائن اور سنتوش سنگھ
اسکرین پلے: مکند نارائن اور سنتوش سنگھ
سنیماٹو گرافر: بٹو راوت
مدیر: پوجا پلائی، سنیوکتا کازا
کاسٹ: آیوش راوت، کملا دیوی کنور، دمیانتی دیوی، دھن سنگھ رانا، بھگت سنگھ برفال
2021 | بھوتیا | رنگین | 24 منٹ
خلاصہ:
تیرہ سالہ فگنو اپنے دادا کے بغیر دنیا کا تصور بھی نہیں کر سکتا۔ اپنے دادا کے بیمار پڑنے کے بعد، اپنی دادی کے انتباہ کے باوجود، فگنو نام نہاد 'مقدس پانی' کی تلاش میں ایک مشکل تلاش شروع کرتا ہے، جس کے بارے میں کہا جاتا ہے کہ وہ ایک ایسی سرزمین پر ہے جس کے بارے میں معروف ہے کہ وہ ایک ہمالیائی روح کی حفاظت میں ہے۔
ہدایت کار اور پروڈیوسر: مکند نارائن اور سنتوش سنگھ ایسے کہانی تخلیق کرنے والے ہیں جو سنیما کو سب سے زیادہ قابل رسائی ذریعہ سمجھتے ہیں۔ دیہی پس منظر سے تعلق رکھنے والے اور فلم سازی میں کوئی رسمی تربیت نہ ہونے کی وجہ سے، وہ نامعلوم بھارت میں اساطیر کے مختلف نقطہ نظر کو تلاش کرنے کی خواہش رکھتے ہیں۔ پاتال ٹی ان کی پہلی فلم ہے۔
وزارات ثقافت
نئی دہلی کی جدید آرٹ سے متعلق نیشنل گیلری ، 7 فروری سے 12 فروری 2023 تک بھارت کے مہم کار فنکار بنود بہاری مکھرجی کی 119 ویں یوم پیدائش کی یاد میں ایک ہفتہ طویل تقریب کا انعقاد کر رہی ہے
نئی دہلی کی جدید آرٹ سے متعلق نیشنل گیلری ، 7 فروری سے 12 فروری 2023 تک بھارت کے مہم کار فنکار بنود بہاری مکھرجی کی 119 ویں یوم پیدائش کی یاد میں ایک ہفتہ طویل تقریب کا انعقاد کر رہی ہے۔
یہ سات روزہ ورکشاپ بی بی مکھرجی کی ارتکاز کی منفرد صلاحیت کے بارے میں بیداری بڑھانے پر زور دے گی۔ مذکورہ میوزیم شمولیت کو فروغ دینے اور فن اور معذور افراد کے درمیان رسائی کے فرق کو ختم کرنے کے لیے مسلسل پروگرام چلارہا ہے۔
بی بی مکھرجی پیدائشی طورپرسننے اور دیکھنے سے معذور تھے۔ انہوں نے ایک آنکھ میں مائیوپیا اور دوسری آنکھ میں نابینا ہونے کے باوجود اپنے فن پر توجہ مرکوز کی ۔ 1956 میں آنکھوں کے موتیا بند کی سرجری کے بعد، بی بی مکھرجی اپنی بینائی مکمل طور پر کھو بیٹھے، لیکن وہ بڑی دیواری پینٹنگز بنانے کا کام کرتے رہے۔ مکھرجی بھارتی جدید آرٹ کے علمبرداروں میں سے ایک تھے اور وہ سیاق و سباق کی جدیدیت کی ایک اہم شخصیت تھے۔ وہ جدید ہندوستان کے ابتدائی فنکاروں میں سے ایک تھے جنہوں نے اپنے فن کا مظاہرہ کرنے کے لئے دیواروں پر پینٹنگز بنانے کو اپنایا ۔انہیں 1974 میں پدم وبھوشن انعام سے سرفراز کیا گیا تھا۔
بنود بہاری مکھرجی کی مغربی بنگال کے ایک قصبے بیہالہ میں پیدا ئش ہوئی تھی ، اس حقیقت کے برعکس کہ ان کا آبائی گاؤں ہگلی ضلع میں گرل گچھا تھا جسے حال ہی میں کولکتہ شہر  میں شامل کیا گیا ہے، وہ شانتی نکیتن کی وشو بھارتی یونیورسٹی میں پروفیسر تھے۔ ان کی ابتدائی تعلیم سنسکرت کالجیٹ اسکول میں ہوئی۔ انہیں 1919 میں وشو بھارتی یونیورسٹی کے کلا بھاونا، آرٹ فیکلٹی میں شامل کیا گیا تھا ۔ وہ رامکنکر باجیز کے دوست اور قریبی ساتھی تھے۔ انہوں نے ہندوستانی فنکار نندلال بوس کے زیر تربیت تعلیم حاصل کی۔ انہوں نے 1925 میں کلا بھون میں ٹیچنگ فیکلٹی ممبر کے طور پر کام کرنا شروع کیا۔ 1937 سے 1938 کے دوران انہوں نے جاپان میں ارائی کمپو جیسے فنکاروں کے ساتھ کچھ مہینے وقت گزارا۔ ان کے کچھ کاموں میں چین اور جاپان کی دھونے کی تکنیک کا نمایاں اثر دیکھنے میں آیا ۔ 1948 میں وہ نیپال میں کھٹمنڈھو کے نیشنل میوزیم کے ڈائریکٹر بنائے گئے۔
گیلری اس موقع پر منفرد آرٹ ورکشاپس کا انعقاد کرتی ہے اوردویانگ افراد کے لیے ٹورس کی قیادت کرے گی۔ انوبھوتی/ اپنے آپ کو فن میں غرق کریں اور ہمارے مجسمے کے جگہوں کے دورے کو محسوس کریں اور اشروتی/ فنگرز ٹاک - چیلنج شدہ سماعت کے لیے منفرد واک تھرو ان کے لیے بنائے گئے خصوصی پروگراموں میں سے محض چند پروگرام ہیں۔
وزیراعظم کا دفتر
وزیر اعظم، 10 دسمبر 2020 کو پارلیمنٹ کی نئی عمارت کا سنگ بنیاد رکھیں گے
وزیر اعظم جناب نریندر مودی 10 دسمبر 2020 کو سنسد مارگ پر پارلیمنٹ کی نئی عمارت کا سنگ بنیاد رکھیں گے۔ نئی عمارت ’آتم نربھر بھارت‘ کے خواب کا اہم حصہ ہے اور آزادی کے بعد پہلی مرتبہ عوامی پارلیمنٹ تعمیر کرنے کا یہ ایک ایسا تاریخی موقع ہوگاجو 2022 میں آزادی کی 75ویں سالگرہ کے موقع پر ’نیو انڈیا‘ کی آرزوؤں اور ضرورتوں کو پورا کرے گا۔
پارلیمنٹ کی نئی عمارت ماڈرن، جدید اور توانائی کی حامل ہوگی۔ یہ اعلیٰ سطحی سلامتی سہولیات سے آراستہ ہوگی ، اس کے علاوہ یہ عمارت تکونی شکل کی ہوگی اور موجودہ پارلیمنٹ کی عمارت اس سے متصل ہوگی۔ لوک سبھا کی عمارت موجودہ عمارت کے مقابلے تین گنی زیادہ بڑی ہوگی اور راجیہ سبھا کا سائز بھی کافی بڑا ہوگا۔ عمارت کا اندورنی حصہ مالامال بھارتی ثقافت اور ہمارے مقامی آرٹس، دستکاری، ٹیکسٹائل اور فن تعمیر کے تنوع کے امتزاج کو ظاہرکرے گا۔ڈیزائن میں شاندار مرکزی ادارہ جاتی گیلری کو بھی شامل کیا گیا ہے جو عوام الناس کے لئے قابل رسائی ہوگی۔
پارلیمنٹ کی نئی عمارت کی تعمیر کے لئے وسائل کی حامل گرین تکنالوجی کا استعمال ہوگا، ساتھ ہی اس سے ماحولیات دوست طور طریقوں کو فروغ حاصل ہوگا، روزگار کے مواقع پیدا ہوں گے اور معیشت کے احیاء کے لئے تعاون حاصل ہوگا۔یہ عمارت اعلیٰ معیار کی صوتی اور آڈیو ویژووَل سہولیات سے آراستہ ہوگی، اس کے علاوہ اس میں بیٹھنے کے لئے بہتر اور آرام دہ نشستوں کا انتظام ہوگا، اور مؤثر اور مبنی بر شمولیت ایمرجنسی انخلاء سہولت بھی دستیاب ہوگی۔ اس عمارت میں اعلیٰ معیاری سہولیاتی انتظام کا لحاظ رکھا جائے گا ، جس میں زلزلےسے تحفظ کے لحاظ سے سیزمک زون 5 کی ضروریات کا خیال رکھنا بھی شامل ہے ۔ علاوہ ازیں اس عمارت کی تیاری میں رکھ رکھاؤ اور کام کاج کی سہل کاری کو بھی مدنظر رکھا جائے گا۔
اس تقریب میں لوک سبھا کے عزت مآب اسپیکر جناب اوم برلا، پارلیمانی امور کے وزیر جناب پرہلاد وینکیٹش جوشی، وزیر مملکت ، ہاؤسنگ اور شہری امور جناب ہردیپ ایس پوری، راجیہ سبھا کے ڈپٹی چیئرمین جناب ہری ونش نرائن سنگھ شرکت کریں گے۔ ان کے علاوہ مرکزی کابینی وزرا، وزرائے مملکت، اراکین پارلیمنٹ، سکریٹریز سفارت کار / ہائی کمشنر حضرات سمیت تقریباً 200 عہدیداران اس تقریب میں شریک ہوں گے، جو کہ ویب سائٹ پر راست طور پر نشر کی جائے گی۔
کابینہ
کابینہ نے غیر منضبط ڈیپازٹ اسکیموں کے بل2019 پر پابندی کو منظوری دی
پارلیمنٹ کے آئندہ اجلاس میں بل پیش کیا جائے گا
نئی دہلی، 10 جولائی 2019،وزیراعظم جناب نریندر مودی کی سربراہی میں مرکزی کابینہ نے غیر منضبط ڈیپازٹ اسکیموں کے بل 2019 پر پابندی کو منظوری دے دی ہے۔یہ غیر منضبط ڈیپازٹ اسکیموں کے آرڈیننس 2019 پر پابندی کی جگہ لےگا۔
غیرمنضبط ڈیپازٹ اسکیموں کے بل 2019 پر پابندی 21 فروری2019 کو لاگو کئے گئے آرڈیننس کی جگہ لےگا۔جو پارلیمنٹ کے اجلاس کی دوبارہ کارروائی کے چھ ہفتے کے بعد کام کرنا بند کردے گا۔
اثرات
یہ بل ملک میں غیر قانونی جمع کرنے کی سرگرمیوں کی لعنت سے نمٹنے میں مددکرے گا جو موجودہ وقت میں ریگولیٹی سقم اور سخت اقدامات کے فقدان کے نتیجے میں پھل پھول رہے ہیں اور نادر اور اقتصادی اعتبار سے کمزور افراد کی محنت سے کمائی ہوئی رقم کو خردبرد کررہے ہیں۔
پس منظر
لوک سبھا کی جانب سے 13 فروری 2019 کو غیر منضبط ڈیپازٹ اسکیم بل 2018 پر پابندی کے بارے میں غور کیاگیا تھا اور بحث کے بعد اسے پاس کردیا گیا تھا۔ جبکہ مجوزہ سرکاری ترامیم کے ذریعہ ترمیم کی گئی تھی۔ جبکہ غیر منضبط بل اسکیم پر پابندی لگا دی گئی تھی۔ البتہ اس پر غورکرنے سے پہلے اسے راجیہ سبھا میں پاس کردیا گیا تھا اور اسی روز راجیہ سبھا کی کارروائی غیر معینہ مدت کے لئے ملتوی کردی گئی تھی۔
۔۔۔۔۔۔۔۔۔۔۔
م ن۔ح ا۔رض
U- 3012
(Visitor Counter : 78
وزارت دفاع
وزارت دفاع نے بینکوں کے ان پنشنرز کے لیے پنشن کی ادائیگی میں تین ماہ کی توسیع کی منظوری دی جو اسپرش پر منتقل ہوگئے تھے اور جن کی شناخت نومبر 2022 میں ہونا تھی
وزارت دفاع نے بینکوں کے ان پنشنرز کے لیے پنشن کی ادائیگی میں تین ماہ کی توسیع کی منظوری دے دی ہے جو اسپرش پر منتقل ہوگئے تھے اور جن کی شناخت نومبر 2022 میں ہونا تھی۔ اس بات کا اعادہ کیا جاتا ہے کہ ماہانہ پنشن کے مسلسل اور بروقت کریڈٹ کے لیے سالانہ شناخت / لائف سرٹیفیکیشن کا عمل ایک قانونی ضرورت ہے۔ اس طرح تمام دفاعی پنشنرز جنھوں نے ابھی تک اپنی سالانہ شناخت مکمل نہیں کی ہے ان سے درخواست کی جاتی ہے کہ وہ فروری 2023 تک اپنی سالانہ شناخت / لائف سرٹیفیکیشن کو یقینی طور پر مکمل کریں تاکہ ان کے پنشن کے حق کی ہموار پروسیسنگ اور کریڈٹ کو یقینی بنایا جاسکے۔
سالانہ شناخت / لائف سرٹیفیکیشن مندرجہ ذیل ذرائع کے ذریعے کیا جا سکتا ہے:
- اینڈرائڈ صارفین کے لیے ڈیجیٹل جیون پرمان آن لائن / جیون پرمان فیس ایپ کے ذریعہ
- پنشنرز اپنی سالانہ شناخت / لائف سرٹیفیکیشن مکمل کرنے کے لیے بھی جا سکتے ہیں
مندرجہ ذیل ایجنسیوں میں قائم قریب ترین سروس سینٹر میں سرٹیفیکیشن:
- کامن سروس سینٹرز  -اپنے قریب ترین سی ایس سی کو تلاش کرنے کے لیے یہاں کلک کریں:https://findmycsc.nic.in
- قریب ترین ڈی پی ڈی او یا ڈیفنس اکاؤنٹس ڈپارٹمنٹ سروس مرکز۔
- ایس بی آئی، پی این بی، بینک آف بڑودہ، ایچ ڈی ایف سی بینک اور کوٹک مہندرا بینک کے ذریعہ قائم کردہ سروس مراکز۔
- ڈیفنس اکاؤنٹ ڈپارٹمنٹ یا بینکوں میں دستیاب اسپرش سروس سینٹرز کا پتہ لگانے کے لیے یہاں کلک کریں https://sparsh.defencepension.gov.in/?page=serviceCentreLocator
4. لیگیسی پنشنر  جو ابھی تک سپرش پر منتقل نہیں ہوئےہیں، وہ اپنی لائف سرٹیفیکیشن اسی طرح انجام دے سکتے ہیں جیسے پچھلے برسوں میں کرتے تھے۔ جیون پرمان کے ذریعہ لائف سرٹیفیکیشن انجام دینے کے لیے، انھیں متعلقہ منظوری اتھارٹی کو "ڈیفنس -جے ٹی سی ڈی اے  سبروتو پارک" یا ڈیفنس - پی سی ڈی اے  الہ آباد" یا "ڈیفنس -پی سی ڈی اے  ممبئی اینڈ ڈسبرسنگ اتھارٹی کو اپنے متعلقہ پنشن تقسیم کاربینک / ڈی پی ڈی او وغیرہ کے طور پر منتخب کرنا ہوگا۔
وزیراعظم کا دفتر
وزیراعظم نریندر مودی نے شری منت چھترپتی شیواجی راجےبھوسلے جی کے انتقال پر تعزیت کااظہار کیا
وزیراعظم جناب نریندر مودی نے شری منت چھتر پتی شیواجی جی راجے بھوسلے جی کے انتقال پر گہرے رنج وغم کااظہار کیا ہے ۔ جناب مودی نے کہا کہ وہ ایک زبردست اورہمہ گیر شخصیت کے مالک تھے جنہوں نے عوام کی زبردست خدمت کی اوران کے لئے انتھک کام کیا۔
وزیراعظم نے ٹویٹ کیا :
’’شری منت چھترپتی شیواجی راجے بھوسلے جی کے انتقال پر افسوس ہوا ہے، وہ ایک محترک اورکثیر جہتی شخصیت سے جنہوں نے لوگوں کی زبردست خدمت کی ۔ انہوں نے ستارہ کی ترقی کے لئے زبردست کام کیا اور ستارہ کی ترقی میں ان کااہم تعاون ہے ۔ ان کے کنبے، دوستوں اور چاہنےوالوں کو خراج عقیدت پیش کرتاہوں ۔ ا وم شانتی‘‘۔